محترمہ نرگس سجاد جعفری :

زینب کبری س راتوں کو عبادت کرتی تھیں اور اپنی زندگی میں کبھی بھی تہجد کو ترک نہیں کیا

مجلس وحدت مسلمین پاکستان شعبہ خواتین کی مرکزی سیکریٹری امور سیاسیات نے کہا کہ کربلا کی شیر دل خاتون حضرت زینب کبری(س) کی ولادت باسعادت کے پر مسرت موقع پر بارگاہ صاحب العصر والزمان عج اور تمام راھیان راہ حق و مقاومت کی خدمت میں تہنیت و تبریک پیش کرتی ھوں ہے۔

خبر کا کوڈ: ۴۴۲۳۸۷

تاریخ: ۲۶ خرداد ۲۰۲۰ - ۱۹:۱۱

رسا نیوز ایجنسی کی رپورٹ کے مطابق یوم ولادت باسعادت ثانی زہراؑ جناب زینب کبریٰ سلام اللہ علیہا کے پرمسرت موقع پر اپنے تہنیتی پیغام میں مجلس وحدت مسلمین پاکستان شعبہ خواتین کی مرکزی سیکریٹری امور سیاسیات محترمہ نرگس سجاد جعفری نے کہاکہ کربلا کی شیر دل خاتون حضرت زینب کبری(س) کی ولادت باسعادت کے پر مسرت موقع پر بارگاہ صاحب العصر والزمان عج اور تمام راھیان راہ حق و مقاومت کی خدمت میں تہنیت و تبریک پیش کرتی ھوں ہے۔

شخصیت جناب سیدہ زینب (س ) پر بات کرنے کے لیے لکھنے والوں کے قلم اور بولنے والوں کی زبان دونوں قاصر ہیں ایسی با عظمت اور جلالی بی بی کے جنھوں نے دین اسلام کی خاطر ایسی بے مثال قربانیاں پیش کی اور وہ اندوہناک مصائب تحمل کیے کہ جن کا فقط تذکرہ ہی انسان کی روح کو لرزا دیتا ہے حضرت زینب کبری سلام اللہ علیہا راتوں کو عبادت کرتی تھیں اور اپنی زندگی میں کبھی بھی تہجد کو ترک نہیں کیا۔

انہوں نے کہاکہ اس قدر عبادت پروردگار کا اہتمام کرتی تھیں کہ عابدہ آل علیؑ کہلائیں حضرت زینب سلام اللہ علیہا نے اپنی فصاحت و بلاغت اور شجاعت سے تحریک عاشورا کی بقاء کے اسباب فراہم کئے۔ مہد سے لے کر لحد تک آپ سلام اللہ علیہا کی پوری زندگی ایثار و قربانی، جہدِ مسلسل، صبر و رضا اور جہاد فی سبیل اللہ سے عبارت ہے۔

آج خواتین کے لیے ثانی زھرا جناب زینب کبری سلام اللہ علیھا کا روشن کردار اپنانے میں ہی دنیا و آخرت کی کامیابی ہے ۔زندگی کے کسی بھی موڑ پر مشکلات و مصائب میں ام المصائب بی بی کی یاد ہمیں ہمت حوصلہ اور امید عطا کرتی ہے آئیے اس پر آشوب دور میں اس باعفت اور با عظمت بی بی کا دامن تھامتے ہیں اور اپنی تمام تر مشکلات میں انہی کو وسیلہ بنا کر بارگاہ الہیٰ میں التجا کرتے ہیں کہ خداوند عالم کل انسانیت کو ھر بلا و وبا اور آفت سے محفوظ رکھے اور ہر آزمائش اور امتحان میں ہمیں دین اسلام پر استقامت عطا فرمائے ۔۔۔آمین